|  |  |  |
| --- | --- | --- |
| Европейски съюз  Европейски структурни и инвестиционни фондове | **ОПЕРАТИВНА ПРОГРАМА**  **“ОКОЛНА СРЕДА 2014 – 2020 г.”** |  |
|  | | |

**РЕЗЮМЕ ЗА ГРАЖДАНИТЕ**

**НА ГОДИШЕН ДОКЛАД ЗА ИЗПЪЛНЕНИЕТО НА ОПЕРАТИВНА ПРОГРАМА „ОКОЛНА СРЕДА 2014-2020 г.“**

**2020 г.**

**До края на 2020 г. по ОП „Околна среда 2014-2020 г.“(ОПОС) са сключени/издадени общо 302 бр. договори/заповеди за предоставяне на безвъзмездна финансова помощ** (БФП) **в размер на 1 932 958 599 евро**, което представлява 111 % от бюджета на програмата. Само през 2020 г. по ОПОС 2014-2020 г. са сключени/издадени 137 бр. договори/заповеди с общ размер на БФП 315 277 595 евро. За периода са обявени 9 процедури на обща стойност на безвъзмездната финансова помощ 12 430 235 евро, в т.ч. и процедури чрез подхода Водено от общностите местно развитие (ВОМР).

**Информация за изпълнението на програмата по приоритетни оси:**

По приоритетна ос **„Води“** са обявени общо 16 процедури на стойност 1 320 252 546 евро. Сключените договори са 41 с обща стойност на БФП 1 135 647 266 евро. Към края на отчетния период 31 проекта са в процес на изпълнение, а приключилите проекти са 10. Верифицираните разходи са в размер на 292 779 069 евро.

През 2020 г. по оста са договорени проекти за подобряване качеството на живот на 2 142 101 лица. Допълнителният брой жители, които се ползват от подобрено пречистване на отпадъчните води е 292 542. Отчетено е увеличение със 143 829 еквивалент жители в сравнение с 2019 г. Принос за това имат проектите „Пречиствателна станция за отпадъчни води на гр. Айтос“, „Интегриран инвестиционен проект във водния сектор на агломерация Приморско-Китен“, “Интегриран воден цикъл Плевен - Долна Митрополия“ и “Проект за рехабилитация на водоснабдителната и канализационната мрежа с изграждане на ПСОВ за гр. Асеновград”.

Изградените, рехабилитирани и реконструирани пречиствателни станции за отпадъчни води (ПСОВ) са общо 10 бр. - Раднево, Банско, Тервел, Враца, Шумен, Видин, Асеновград, Айтос, Приморско и Варна – к.к. „Златни пясъци“. До момента в експлоатация са въведени още и пречиствателните станции на гр. Чирпан, гр. Елхово и гр. Добрич. С изпълнението на проектите, за които са сключени договори за предоставяне на финансиране, се планира да бъдат изградени/реконструирани/рехабилитирани общо 28 бр. ПСОВ, при целева стойност от 25 бр.

 

***Проект:*** Интегриран инвестиционен проект във водния сектор на агломерация Приморско-Китен

***Бенефициент:*** община Приморско

 

***Проект:*** Пречиствателна станция за отпадъчни води на гр. Айтос

***Бенефициент:*** община Айтос

По приоритетна ос **„Отпадъци“** са обявени общо 9 процедури на стойност 362 825 432 евро, сключените договори са 115 с обща стойност на БФП 325 611 310 евро. Към края на 2020 г. проектите в процес на изпълнение са 112, приключилите проекти са 3 бр. Верифицираните разходи възлизат на 92 206 265 евро.

С финансираните проектни дейности, към края на периода се отчита допълнителен капацитет за рециклиране на твърди отпадъци от 30 366 тона годишно. Прогресът в сравнение с предходния период е 13 050 тона годишно и се дължи на изпълнението на следните проекти: „Проектиране и изграждане на компостираща инсталация за разделно събрани зелени и/или биоразградими отпадъци в община Монтана“, „Изграждане на компостираща инсталация за разделно събрани зелени и биоразградими отпадъци - община Свиленград“ и „Прилагане на децентрализиран модел за управление на био-отпадъците в общините Севлиево, Дряново и Сухиндол, включително изграждане на необходимата техническа инфраструктура – система за разделно събиране и съоръжение за рециклиране на събраните био-отпадъци“.

Със средства по оста се финансират дейности във връзка с процедурата по нарушение на правото на ЕС по отношение на Решение на Съда на Европейския съюз за неизпълнение на задълженията от страна на Република България относно депонирането на отпадъци. До края на периода на докладване са сключени 48 бр. договора за БФП за техническа рекултивация на 50 депа.

 

***Проект:*** Проектиране и изграждане на компостираща инсталация за разделно събрани зелени и/или биоразградими отпадъци в община Монтана

***Бенефициент:*** община Монтана

В рамките на приоритетна ос **„Натура 2000 и биоразнообразие“** са обявени общо 21 процедури на стойност 74 044 675 евро. Сключените договори към края на отчетния период са 68 с обща стойност на БФП 55 818 563,59 евро. В процес на изпълнение са 66 проекта, приключили са 2 проекта. Верифицираните разходи възлизат на 9 590 831 евро.

Към края на 2020 г. по процедури „Определяне и допълване на мрежата от морски защитени зони“, „Изпълнение на приоритетни мерки във влажни зони“ и „Споделена визия за екологичната мрежа Натура 2000 в България“ са сключени договори за изпълнение на общо 20 проекта, насочени към съхранение на биологичното разнообразие и площта на местообитанията.

Към края на отчетния период в изпълнение са общо 41 проекта по процедурите „Мерки за подобряване на природозащитното състояние на птици“, „Споделена визия за екологичната мрежа Натура 2000 в България“ и „Изготвяне/актуализиране на планове за действие за видове“, чрез които да се подкрепи съхранението на местообитания на видове.

Предвижда се към края на 2021 г. да бъдат изпълнени 5 проекта за подобряване на природозащитното състояние на видове и типове природни местообитания на територията на мрежата Натура 2000, попадащи в национални паркове, природни паркове и поддържани резервати, и 15 проекта за провеждане на информационни кампании по процедурата за споделена визия за екологичната мрежа Натура 2000.

 

***Проект:*** Подобряване природозащитното състояние на природно местообитание 9560\* Ендимични гори от Juniperus spp. в поддържан резерват „Изгорялото гюне“ и преустановяване загубите на площ от местообитанието чрез премахване на неблагоприятното влияние от ерозията, свлачищните процеси и антропогенните заплахи, идентифицирани в Плана за управление на ПР

***Бенефициент:*** РИОСВ-Пловдив

Обявените процедури по приоритетна ос **„Превенция и управление на риска от наводнения и свлачища”** са 6 на обща стойност 84 279 206 евро. Сключени са 17 договора с обща стойност на БФП 67 089 359,34 евро. Към края на периода проектите в изпълнение са 14, а приключилите - 3. Верифицираните разходи възлизат на 25 373 437 евро.

До декември 2020 г. са укрепени 3,47 хектара свлачища. С успешното изпълнение на проекти по оста ще се предотвратят свлачищни процеси и ще се повиши защитата на живота и здравето за 11 797 жители, а 76 648 жители ще се ползват от мерките за защита от наводнения. Към момента Главна дирекция "Пожарна безопасност и защита на населението" към МВР изпълнява проект за интегриране, надграждане и оптимизация на процесите по превенция, готовност и реагиране на рискове от природен характер. Целта е да се повиши ефективността на компетентните органи и да се осигури защита на 7 000 039 лица.

Към края на годината са установени 3 центъра за повишаване готовността на населението за адекватна реакция при наводнения в София, Бургас и с. Бошуля, общ. Септември, където ученици, възрастни хора и доброволци ще получават знания за реакция при бедствия чрез теоретични, практически и симулационни обучения за действия при наводнения и последващи кризи.

 

***Проект:*** Центрове за повишаване готовността на населението за реакция при наводнения

***Бенефициент:*** Главна дирекция "Пожарна безопасност и защита на населението" - Министерство на вътрешните работи

 

***Проект:*** Превенция и противодействие на свлачищните процеси по републиканска пътна мрежа

***Бенефициент:*** Агенция „Пътна инфраструктура“

В рамките на приоритетна ос **„Подобряване качеството на атмосферния въздух“** са обявени общо 5 процедури на стойност 314 711 453 евро. Към края на периода сключените договори са 41 с обща стойност на БФП 314 469 486,38 евро. В процес на изпълнение са 28 проекта, а приключилите проекти са 13. Верифицираните разходи възлизат на 119 403 675 евро.

Финансираните дейности са насочени към намаляване на количеството фини прахови частици (ФПЧ10) и азотни оксиди (NОx) на територията на общини с нарушено качество на въздуха, чрез подмяна на отоплителни устройства на твърдо гориво. С предоставяне на приблизително 500 млн. лв. от средствата по оста, ще бъдат доставени нови екологосъобразни превозни средства: 292 електрически автобуси, 60 тролейбуси и 25 трамваи. С изпълнение на сключените към 2020 г. договори по оста се очаква 3 087 423 лица да се ползват от мерките за подобряване качеството на въздуха и за намаляване на количествата на ФПЧ10 и NОx.

 ***Проект:*** Изпълнение на дейности за подобряване качеството на атмосферния въздух в Столична община чрез закупуване и доставка на електрически превозни средства за шосеен транспорт – електрически автобуси и тролейбуси

***Бенефициент:*** Столична община

**До края на декември 2020 г. по Оперативна програма „Околна среда 2014-2020 г.“ са изплатени 659 007 250 евро, които представляват 38% от бюджета на програмата. Общо сертифицираните пред Европейската комисия разходи по ОПОС са в размер на 563 699 367 евро, или 32,5% от бюджета на програмата.**